CELEX: 32020R1291
Language: hu
Date: 2020-09-09 00:00:00
Title: A Bizottság (EU) 2020/1291 végrehajtási rendelete (2020. szeptember 9.) egyes áruk Kombinált Nómenklatúra szerinti besorolásáról

16.9.2020   
               
               
                  HU
               
               
                  Az Európai Unió Hivatalos Lapja
               
               
                  L 302/17
               
            
         A BIZOTTSÁG (EU) 2020/1291 VÉGREHAJTÁSI RENDELETE
         (2020. szeptember 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 9-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  Főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Egy négyszögletes üreges doboz formájú árucikk műanyagból (ún. „csatlakozóház”), amelynek mérete kb. 60 × 190 × 170 mm.
                        Az árucikket különböző típusú járművekben vagy gépekben elektronikus vezérlőmodulok házaként történő felhasználásra, elektronikus érintkezők szennyeződés és nedvesség elleni fizikai védelmére szánták.
                        Lásd a képet.  (*1)
                        
                     
                     
                        3926 90 97
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3926, a 3926 90 és a 3926 90 97 KN-kód szövege határozza meg.
                        Az árucikk 8536 vtsz. alá, elektromos áramkör összekapcsolására vagy védelmére vagy elektromos áramkörbe vagy azon belüli összekapcsolásra szolgáló elektromos készülékként történő besorolása kizárt, mert a szóban forgó árucikk csupán egy ház, és nem foglal magában csatlakozókat, érintkezőket vagy azok tartozékait (lásd még a HR Magyarázat (HRM) 8536 vámtarifaszámhoz tartozó magyarázata III. részének (C) pontját).
                        Az árucikk a XVI. áruosztályhoz tartozó Megjegyzések 2. b) pontja értelmében nem tekinthető gép alkatrészének, mert jelenléte nem szükséges a csatlakozó, az érintkező vagy annak tartozéka működéséhez, csupán növeli annak funkcionalitását. Ennélfogva az árunak a 8538 vtsz. alá, kizárólag vagy elsősorban a 8536 vtsz. alá tartozó készülék alkatrészeként történő besorolása kizárt.
                        A termék nem tekinthető elektromos készülék szigetelőszerelvényének a 8547 vtsz. értelmében, mert nem kifejezetten szigetelés céljára, hanem az elektromos csatlakozók védelmére szolgál (lásd még a HRM 8547 vámtarifaszámhoz tartozó magyarázat (A) részét).
                        Következésképpen az árucikket alapanyaga (műanyag) alapján a 3926 90 97 KN-kód alá kell besorolni műanyagból készült más áruként.
                     
                  
               
            
               (*1)  (*) A kép csupán tájékoztató jellegű.